cyanic-selkie/wikianc huggingface dataset:
איאן רייט
נבחרת אנגליה
טרי ונבלס החליף את גרהאם טיילור בתפקיד המאמן לאחר הכישלון להעפיל למונדיאל. גם לאחר מהלך זה מספר הופעותיו של רייט לא גדל באופן מהותי. רייט שיחק רק בארבע מתוך חמשת המשחקים הראשונים תחת ונבלס, שלושה מתוכם כמחליף. הוא אף לא זומן ליורו 1996 שבו הודחה אנגליה (המארחת) בשלב חצי הגמר. בעקבות הטורניר הוחלף ונבלס בגלן הודל. לאחר 21 משחקים בינלאומיים רצופים מחוץ לסגל רייט זומן מחדש בנובמבר 1996, ועלה כמחליף בניצחון על נבחרת גאורגיה במוקדמות מונדיאל 1998.
קריירה תקשורתית
לאחר מכן החל לעבוד בתחנת הרדיו talkSPORT.
עבדאללה בן זאיד אאל נהיאן
בפוליטיקה
במהלך כהונתו כשר החוץ ושיתוף הפעולה הבינלאומי, איחוד האמירויות הערביות חוותה התרחבות מהירה של יחסיה הדיפלומטיים עם מדינות באמריקה הלטינית, דרום האוקיינוס השקט, אפריקה שמדרום לסהרה ומזרח אסיה, כמו גם הידוק וחיזוק יחסיה עם מדינות המערב ובראשם, ארצות הברית וכן כינון הסכם השלום עם מדינת ישראל.
יוסף רז
יוסף רז (21 במרץ 1939 – 2 במאי 2022) היה פילוסוף יהודי ששימש פרופסור מן המניין בפקולטות למשפטים באוניברסיטת אוקספורד ואוניברסיטת קולומביה. תחומי מחקריו היו פילוסופיה פוליטית, אתיקה ופילוסופיה של המשפט.
אטומסטרויאקספורט
אטומסטרויאקספורט היא יצואנית אנרגיה גרעינית של הפדרציה הרוסית. זוהי חברה בת בבעלות מלאה של רוסאטום. פעילויותיה נתמכות על ידי ממשלת רוסיה. נשיא החברה: אלכסנדר לוקשין. החברה פועלת מאז 1973 כמפעילת פרויקטים בינלאומיים בתחום האנרגיה הגרעינית עבור ברית המועצות ומשרד ההגנה הסובייטי. במרץ 1998 אורגנה מחדש כחברה ממשלתית.
קריית בעלז
בניית הקריה
קריית בעלז גובלת בשכונת רוממה, תל ארזה, אונסדורף, מטרסדורף וקריית צאנז.
רחובות השכונה
שמות הרחובות בשכונה המנציחים את שמם של אדמו"רי בעלז. הרחובות הם:
אדי וילהנואבה
אדי וילהנואבה נולד בעיירה באי לוזון. אביו היה ספורטאי בולט. בשנת 1969 וילהנואבה סיים לימודי כלכלה בקולג'. הוא היה מעורב בפעילות פוליטית נגד פרדיננד מרקוס, הנשיא המכהן. במהלך שנות ה-70 של המאה ה-20 הוא עבר ככלכלן.
הכשרת כלים
שאלות חדשות בדיני ההכשרה
המציאות המודרנית העמידה בפני הפוסקים שאלות חדשות, למשל חומרים חדשים שלא היו בימי חז"ל, כגון חרסינה ופלסטיק. לדעת הפוסקים דין קרמיקה, חרסינה, פורצלן ודומיהם זהים לדין של חרס ואין אפשרות להכשירם. ולדעת רוב הפוסקים כלי פלסטיק דומים לרוב הכלים והם פולטים את הבלוע בהם בהגעלה, אחרים, ובהם הרב משה פיינשטיין, כתבו כי אין לנו יכולת לדעת מהו טיבם של כלי פלסטיק וייתכן שהם דומים דווקא לכלי חרס ולכן לא ניתן להכשירם, פוסקים אחרים העלו את החשש שההגעלה לא תתבצע כראוי מפני חששו של האדם המגעיל לגרום נזק לכלי הפלסטיק.
הטבלה במים רותחים
יש להכניס את הכלים הטעונים הכשרה לתוך המים הרותחים שבחבית או בסיר, באופן שהמים יגעו בכל חלקי הכלי. ברגע שכל הכלי נגע במים הוא הוכשר והחמץ שבו נפלט למים. על המים לרתוח בשעת הכנסת הכלי, שכן זוהי הטמפרטורה שבה בלעו את טעם המאכל הקודם. הכשרה זו מועילה גם לכלים שהם "כלי ראשון" כלומר מונחים על האש עצמה ומבשלים.
כליזמר (מסורת מוזיקלית)
בעולם
בשנות ה-90, מוזיקאים מאזור מפרץ סן פרנסיסקו עזרו להרחיב את ההתעניינות במוזיקת כליזמרים על ידי הוצאתה לתחום חדש. קבוצות כמו ה-"New Klezmer Trio" היוו השראה לגל חדש של להקות המשלבות כליזמר עם סגנונות מוזיקה שונים. להקת "כוכבי הכליזמר של ניו אורלינס" הוקמה גם היא ב-1991 עם תערובת של סגנונות פאנק, ג'אז וכליזמר של ניו אורלינס.
בארץ
כיום אפשר למצוא פעילות כליזמר בל"ג בעומר במירון ובחצרות חסידים, באירועים בקהילות חרדיות שמרניות, ובאירועים שעורכים נגני כליזמר. מסורות כלי זמר עוברות ממנגן למנגן, וישנם מספר מכונים העוסקים בשימור מוזיקת כליזמר, כמו הפונוטקה, הספרייה הלאומית למוזיקה ואחרים.
הכשרת כלים
ליבון קל
לכלים שטעונים הגעלה במים אך יש בהם חורים וסדקים שאי אפשר לנקות או לכלוך שאי אפשר להסיר. באופן זה יש לחמם את הכלי על ידי אש עד חום ברמה כזו שאם יונח קש בצדו השני של הכלי הקש יישרף.
בזיליקת פטרוס הקדוש
חשיבותה העולמית של הבזיליקה על פי אונסק"ו
השפעתה מוזכרת גם על ידי הסופר ג'ון יוליוס נורדויץ' בספרו:
הכניסה
וכך הוא המשך הכיתוב:
בצד שמאל ניצב פסלו של קרל הגדול, שיצר הפסל אוגוסטינו קורנאקיני (Agostino Cornacchini) ובצד ימין עומד פסלו של קונסטנטינוס הגדול (מייסד הבזיליקה) שיצר ג'ובאני לורנצו ברניני בשנת 1670. הדלת הדרומית ביותר נקראת "דלת המתים" והיא עוצבה על ידי Giacomo Manzù. על הכניסה מופיע הכיתוב:
הכיפה
הכיפה העצומה של בזיליקת פטרוס הקדוש עוצבה מבפנים בין השנים 1603–1613 על פי Giuseppe Cesari. על הכיפה מופיע הכיתוב:
התצפית
בראש הכיפה ממוקמת תצפית על כל רומא. למרות הדרך המסורתית להגעה אל תצפית בזאת אחרי עלייה של 551 מדרגות ישנה מעלית באתר המגיעה עד תחילתה של הכיפה. אחרי 320 מדרגות מופיע מפלס הגלריה, שממנה נשקף נוף מרהיב ביופיו אל פנים הבזיליקה.
רשימת הקבורים בבזיליקה
להלן מספר אישים מרשימת הקבורים בבזיליקת פטרוס הקדוש ברומא:
אמנות ניאנדרטלית
טכניקה
האמנות הניאנדרטלית היא אמנות מונוכרומית העשויה לרוב בצבע אדום או שחור. הצבע האדום מגיע מתחמוצת ברזל כמו המטיט, והצבע השחור מושג מפחם או מנגן דו-חמצני. לעיתים השתמשו האמנים בגוש אבן או פחם בצורת עפרון. במקרים אחרים היו מרסקים את הפיגמנט ומערבבים אותו בחומר אחר כדי שיהפוך לנוזלי. את המשחה היו מניחים על הקיר בעזרת האצבעות או מברשת שעשויה משיער חיות, או לחלופין, היו משפריצים אותה דרך הפה כדי ליצור שבלונות. השפרצת הצבע נעשתה גם דרך עצמות חלולות או קנה. שאריות צבע על קונכיות יכולות להעיד כי שימשו כמיכלי צבע. אמצעי התאורה לפנים המערה היה אש או אור שמש חלוש.
קורס פתוח מקוון מרובה משתתפים
היסטוריה
הפיתוח של קורסי מוק הוא תולדה של התפתחות משאבים לימודיים פתוחים (OER - Open Educational Resources) המושתת על אידיאלים של פתיחות בחינוך, התפיסה שיידע צריך להיות משותף באופן חופשי, והרצון ללמוד ללא אילוצים דמוגרפיים, כלכליים וגאוגרפיים. המגמה להנגיש דרך האינטרנט תוכן לימודי איכותי, פתוח וחופשי קיבלה תפנית חדה כאשר המכון הטכנולוגי של מסצ'וסטס (MIT) הקים בשנת 2002 תוכנית לפתיחת חלק מקורסי האוניברסיטה לכלל הציבור (OpenCourseWare) ולאחר מכן האוניברסיטה הפתוחה הבריטית הקימה בשנת 2006 פרויקט דומה הנקרא OpenLearn.
אתגרים וביקורות
ההתלהבות הרבה סביב קורסי המוק העלתה חששות רבים וביקורת ברחבי הרשת ובפורומים חינוכיים על ידי עיתונאים ואנשי אקדמיה. רוב הביקורת סובבת סביב נושאים כמו קיימות (מודלים עסקיים), סוגיות פדגוגיות, איכות ושיעורי השלמת הקורסים, והענקת נקודות זכות אקדמיות למוקים.
ספקים
אתרי מוקים מהעולם:
שילוב קורסי מוק במערכת החינוך בישראל
בשנת תשע"ו – השתתפו בתוכנית 1,189 תלמידים, מתוכם סיימו את קורסי המוק 88%. הקורסים שנלמדו היו בתחומי הדעת מגוונים ובניהם: ראשית הציונות, מבוא לתכנות, Java, פייתון, חקר הסרטן, תזונה, חלל, מבוא לשואה, אנגלית, מתמטיקה, מבוא לאנרגיה מתחדשת, הפרעות אכילה, מדעי האושר, כימיה, פיזיקה, הבנת תולדות הפשע, תחביר וחלקי המשפט, פסיכולוגיה בחינוך.
המלקטות
תיאור
הציור מציג שלוש עובדות המלקטות בשדה שיירי תבואה. הנשים הכפופות לבושות בשמלות מבד גס ועל ראשן כיסוי ראש. ברקע התיאור מופיעים פועלי השדה האוספים את התבואה לאחר הקציר. מבחינת הקומפוזיציה של הציור, מילה הצליח להבליט את שלוש הדמויות בעזרת שימוש בניגודיות (קונטרסט) גבוה יותר על גבי רקע מטושטש באופן יחסי ועל ידי שימוש ב-"חתך הזהב" בין גודל משטח השמיים לבין האדמה. תנוחות הנשים יוצרות תחושה של תנועה איטית, הבאה לביטוי על ידי כיווני הפנייה של הנשים. מבטן איננו נפגש עם זה של הצופים.
צ'ארלס וילקס
תחילת דרכו
וילקס נולד בעיר ניו יורק בשנת 1798, הצטרף לחיל הים האמריקאי אחרי ששרת מספר שנים בצי הסוחר, ומונה בראש מחסן המפות והכלים בשנת 1833.
תקופתו כקצין בחיל הים האמריקאי
בהיותו קצין בתחילת מלחמת האזרחים האמריקנית, פיקד וילקס על ספינת המלחמה סן חסינטו ב-8 בנובמבר 1861, ויירט את ספינת הדואר הבריטית טרנט בתעלת בהאמה, שם מצא ושבה את ג'יימס מסון ואת ג'ון סלידל, נציבי הקונפדרציה לבריטניה. "פרשת טרנט", כפי שכונתה, הייתה חבית חומר נפץ דיפלומטית. בראשית הפרשה קבלו את וילקס בתשואות אבל ממשל לינקולן הרגיש עצבנות מה לנוכח האפשרות שבריטניה תהפוך לבעלת - בריתם של אנשי הקונפדרציה ותכריז מלחמה על ארצות הברית, וכך שוחררו השבויים. בשנת 1866 יצא צ'ארלס וילקס לגמלאות בדרגת סגן - אדמירל, לאחר שנטל תפקיד בהקמת המיצפה הימי של ארצות הברית בוושינגטון. הוא מת ב-8 בפברואר 1877.
עמודים (משחק)
עמודים הוא משחק כדור בו נדרשים המשתתפים לפגוע באמצעות כדור בעמוד שער דק.
חזיר הסבך
מאפיינים
למין דו צורתיות זוויגית והזכרים גדולים וחזקים יותר מהנקבות. הם חיים בלהקה של עד 12 פרטים ובראשם זוג דומיננטי מבוגר. הם ממליטים וולדות קטנים ומרובים לאורך כל השנה וכמו רוב החזירים, הם די אגרסיביים כשיש לידם צאצאים.
שולה המוקשים (משחק)
שוֹלה המוקשים הוא משחק מחשב פשוט, המוכר בעיקר בזכות המשחק המצורף לחלונות של מיקרוסופט מגרסה 3.1 ומעלה, אך משחקים עם עקרון דומה קיימים גם למערכות הפעלה שונות.
כללים
לוח המשחק הוא לוח מרובע, המחולק למשבצות. ממדיו של הלוח אינם קבועים ומשפיעים על מידת הקושי של המשחק. בלוח מפוזרים "מוקשים" בלתי נראים במיקומים אקראיים עם הלחיצה הראשונה על הלוח. הלוח מתחלק ל-2 סוגי משבצות: משבצות עם מוקשים ומשבצות ללא מוקשים. משבצות ללא מוקשים מתחלקות גם הן ל-2 סוגים: משבצות עם מספר ובלי מספר. כל משבצת שבה אין מוקש תכיל מספר האומר כמה מוקשים יש סביבו. אם אין מספר, תיפתח קבוצה של משבצות - כל המשבצות הריקות עד לגבול שבו יש משבצת עם מספר, כולל המשבצות עם המספר. מטרת המשחק היא לחשוף את כל המשבצות נטולות המוקשים בפרק זמן קצר ככל האפשר תוך כדי שימוש בשיטת האלימינציה ובלוגיקה פשוטה, אם כי לעיתים אין דרך לגלות ללא ניחוש.
משה מזרחי (חבר הכנסת)
פעילותו הציבורית
בבחירות לכנסת ה-21 שובץ במקום ה-26 ברשימת העבודה ולא נכנס לכנסת.
מאיר רובין (נריה)
מאיר רובין (נריה) (נולד ב-11 באוגוסט 1983, ב' באלול ה'תשמ"ג) הוא עורך דין ישראלי ופעיל ימין בתחומי חברה אזרחית, המשמש מנכ"ל פורום קהלת, מנכ"ל עמותת דיקטה חבר ועד מנהל בעמותת הסדנא לידע ציבורי.
ביוגרפיה
דורג פעמיים ברשימת מאה המשפיעים של העיתון דה-מרקר, בשנים 2018 ו-2020. בינואר 2021 דורג ברשימת 50 המשפיעים בציונות הדתית של מקור ראשון.
ליאור אסולין
ליאור אסולין (נולד ב-6 באוקטובר 1980) הוא כדורגלן עבר ישראלי, ששיחק בעמדת החלוץ. נידון ל-19 חודשי מאסר לאחר שהודה ב-30 מקרים של סחר בסמים.
קריירה
ב־17 ביוני 2012 חתם אסולין לעונה אחת בהפועל ראשון לציון שירדה לליגה הלאומית בסיום העונה הקודמת.
סיבויה
סוגיית הצרעה
זמן מה לאחר תחילת לימודיו אצל אל-ח'ליל התחולל, על פי סיפור המופיע בגרסאות שונות בקובצי ביוגרפיות מאוחרים, אחד האירועים המפורסמים בחייו של סיבויה, כאשר ניהל ויכוח לשוני עם המדקדק הכופי אל-כסאא'י (ער'). באירוע זה, המכונה "סוגיית הצרעה" (مسألة الزُنْبور), אל-כסאא'י הציב בפני סיבויה את האתגר של ניתוח המשפט הבא: "תמיד חשבתי שהעקרב בעל עקיצה מכאיבה יותר מזו של הצרעה, ואכן כזה הוא" (قد كنت أظن أن العقرب أشد لسعة من الزنبور فإذا هو هي/إياها). סיבויה טען כי הצורה הנכונה לסיים את המשפט היא במילה هي. נימוקו עלה בקנה אחד עם שאר התאוריה הדקדוקית שלו: המילה إياها מתפקדת כמושא ולכן מצריכה לפניה פועל, אך פועל כזה חסר בחלק האחרון של המשפט. אך לשמע דברים אלה, הזמין אל-כסאא'י כמה אינפורמנטים בדואים שהמתינו מחוץ לדלת, והם העידו כי הצורה עם המילה إياها היא השגורה בדיבורם, ולכן סיבויה טועה. או אז הודה סיבויה בתבוסתו וחזר למולדתו בפארס, שם מת זמן קצר לאחר מכן.
דוני וולברג
ביוגרפיה
וולברג נולד בשכונת דורצ'סטר שבבוסטון לדונלד אדמונד וולברג ולאלמה איליין. וולברג הוא אחיהם של מועמד פרס האוסקר מארק וולברג ושחקן הקולנוע רוברט וולברג. אחיינו הוא השחקן ג'פרי וולברג.
חיים אישיים
לוולברג שני ילדים מגרושתו קים פיי. באוגוסט 2014 נישא לג'ני מקארתי.
כליזמר (נגן)
הילולת רשב"י במירון
ההילולה מתחילה בצהרי היום שלפני ל"ג בעומר בתהלוכה והובלה של ספר תורה בלווי כליזמרים מחצר בית משפחת עבו בצפת אל קבר רשב"י במירון. הכליזמרים ממשיכים בנגינה וליווי של הריקודים וההדלקה בחצר הציון של קברו של רשב"י. עם סיום ההדלקה אחר חצות הלילה עולים הכליזמרים לציונו של התנא רבי יוחנן הסנדלר הסמוך, שם הם ממשיכים לנגן עד הזריחה. בבוקר ל"ג בעומר בחצר הקבר מלווים הכליזמרים את מנהג החאלקה בו גוזזים לראשונה, בטקס חגיגי, את שערות ראשיהם של הילדים שהגיעו לגיל שלוש. במשך השנים הולחנו ניגונים רבים המיוחדים לחגיגות במירון וניגוני מירון הפכו לז'אנר במוזיקה של הכליזמרים. מחרוזות של ניגונים אלו מנוגנות באירועים השונים בהם משתתפים הכליזמרים.
עוזי פוגלמן
ביוגרפיה
פוגלמן נולד בתל אביב. בשנת 1972 סיים את לימודיו התיכוניים בבית הספר עירוני א' בתל אביב במגמה מתמטית-פיזיקלית. בין השנים 1972–1975 שירת בצה"ל ביחידת שדה במסגרת הנח"ל. ב-1979 סיים את לימודיו לתואר ראשון בפקולטה למשפטים של אוניברסיטת תל אביב, ב-1980 הוסמך כעורך דין, וב-1982 החל לעבוד בפרקליטות המדינה – תחילה במחלקה הפלילית, ומאוחר יותר במחלקת הבג"צים, שבראשה עמד החל מ-1995. בשנת 1985 סיים לימודי מוסמך למשפטים באוניברסיטה העברית בירושלים. בשנת 1990 סיים לימודי מוסמך במינהל ציבורי באוניברסיטת הרווארד בארצות הברית, במסגרת התוכנית של קרן וקסנר.
מעמד אישי
בדיון נוסף של שבעה שופטים היה פוגלמן בעמדת יחיד שצו הורות פסיקתי איננו מוכנן הורות אלא מצהיר על הורותם הקיימת של בני הזוג.
יחסי הודו–קרואטיה
יחסי הודו–קרואטיה הם היחסים הדו-צדדיים בין קרואטיה להודו. היחסים הדיפלומטיים בין שתי מדינות כוננו רשמית ב-9 ביולי 1992 בעקבות עצמאות קרואטיה מהרפובליקה הפדרלית הסוציאליסטית של יוגוסלביה.
אליס קולטריין
אליס קולטריין (אנגלית: Alice Coltrane; במקור: אליס מקלאוד, Alice McLeod; 27 באוגוסט 1937 – 12 בינואר 2007), ידועה גם בשמה בסנסקריט טוריאסנאגיטנאנדה או טוריה אליס קולטריין, הייתה מוזיקאית ומלחינת ג'אז אמריקאית, ובשנותיה האחרונות גם סוואמי. קולטריין, שהייתה מהנבלנים הבודדים בהיסטוריה של הג'אז, הקליטה אלבומים רבים כמובילת הרכב החל מסוף שנות ה-60 בחברת אימפולס ובחברות תקליטים גדולות נוספות. אליס הייתה אשתו השנייה של הסקסופוניסט ג'ון קולטריין.
לידת בני יעקב
לוי
המדרש תנחומא מסביר, שלאה ראתה ברוח הקודש שיעקב אמור ללדת שנים עשר בנים וישא ארבע נשים ולכן אמרה שעכשיו אין לו פתחון פה עליה כי היא ילדה את חלקה בבנים.
יחסי ניו זילנד–פקיסטן
ניו זילנד הייתה צד בהחלטת ראש ממשלת קליפורניה להחזיר את פקיסטן למועצת חבר המדינות לאחר החזרת הממשל האזרחי במאי 2008.
היסטוריה
שר החוץ והמסחר בניו זילנד, פיל גוף, ביקר בפקיסטן בסוף שנת 2004.
חזרת (מחלה)
טיפול
אין טיפול רפואי למחלה. ההנחיה לחולים היא לנוח ולנקוט אמצעים למניעת הפצת המחלה בסביבתם. מומלץ גם לאכול מאכלים רכים, כדי להקל על כאב הלעיסה והבליעה. מומלץ לא לאכול מאכלים חומציים הגורמים לבלוטת הרוק להפריש רוק. אם הנפיחות כואבת, אפשר להיעזר ברטיות חמות. כמו כן, ניתן להשתמש במשככי כאבים.
JC virus
פתוגנזה
בשנת 2010 פורסמו תוצאות מחקר שנערך במרכז רפואי רבין ובו נמצא קשר ישיר בין נשאות JCV לבין הסיכוי לחלות בסרטן המעי הגס.
דניאל איציג
דניאל איציג (בגרמנית: Daniel Itzig; גם: דניאל יפה; 1723 - 21 במאי 1799), היה בנקאי וסוחר יהודי גרמני, יהודי החצר של פרידריך הגדול ושל פרידריך וילהלם השני מלכי פרוסיה, מראשי הקהילה היהודית בברלין.
נולד למשפחת סוחרים עשירה, ואשתו, מרים, הייתה מצאצאי הרמ"א והש"ך. החזיק בבנק גדול, חלק מהזמן בשותפות עם פייטל היינה אפרים, וכן בבתי חרושת לעופרת ולשמן. בפעילותו התעשייתית והמסחרית במלחמת שבע השנים סייע לפרידריך הגדול מלך פרוסיה והתעשר מאוד בעצמו. ב-1756 מסר לידיו פרידריך הגדול את המטבעה המלכותית וב-1797 מינה אותו פרידריך וילהלם השני להיות בנקאי החצר של פרוסיה. הוא היה מן היהודים המועטים שקיבלו זכויות אזרחיות מלאות בפרוסיה בתוקף היותם "יהודים מועילים". פרידריך וילהלם השני גם מינה אותו לעמוד בראש ועדה שתדון במצב האזרחי של היהודים ובדרכים לשיפורו. בוועדה ישב גם חתנו, דוד פרידלנדר.
שירלי מנסון
משחק
מנסון הופיעה בסדרת האקשן שליחות קטלנית: יומני שרה קונור בתפקיד קתרין וויבר, מחסלת משנה-צורה, המחופשת למנהלת חברת היי טק. בשנת 2012 שיחקה במותחן הפוליטי "קרב הסכינים" של הבמאי ביל גאטנטאג.
גולדי הון
קריירה
בשנות השמונים כיכבה בסרט הקומדיה המצליח "טוראית בנג'מין", אותו גם הפיקה בפועל, ועליו קיבלה מועמדות נוספת לפרס גלובוס הזהב ולפרס האוסקר, כמו גם על "חברים טובים", בו הופיעה לצד ברט ריינולדס. ב-1982 היא כיכבה בדרמה של ג'ונתן דמי "נשים בעורף", שם הכירה את השחקן קורט ראסל, מי שיהיה לבן זוגה העתידי.
חוף הנסיכה ראגנהילד
האזור ממוקם בין קו אורך 20° מזרח, לבין חצי האי רייזר-לארסן בקו אורך 34° מזרח.
איציק קיפניס
איציק (יצחק) קיפניס (1896, סלובשנה, ווהלין רוסיה (אוקראינה) – 1974, קייב, אוקראינה הסובייטית, ברית המועצות) היה סופר, משורר סופר ילדים ומתרגם יידיש סובייטי פורה.
ביוגרפיה
איציק קיפניס נולד ב-1896 בעיירה סלובשנה (Словечно) שבווהלין למשפחת בורסקאים יהודים. למד ב'חדר' מסורתי, אבל השלים לימודי עברית ורוסית מגיל צעיר. שיריו הראשונים, בעברית, יידיש ורוסית, נתפרסמו בעיתונות היהודית כשהיה נער בן 12. אחרי מלחמת העולם הראשונה והמהפכה הרוסית השתקע בקייב בירת אוקראינה. כבר משנות כתיבתו הראשונות לאחר השתלטות הבולשביקים, לא הלך בדרכי האידאולוגיה הקומוניסטית האדוקה. מאחר שלא אפשרו לו לפרסם שירים הסוטים מהקו הרשמי, החל לכתוב ולפרסם גם סיפורת ביידיש.
פרס אביטל
קרן אביטל
קרן אביטל הוקמה על שם ברכה ופרופ' שמואל אביטל לעידוד לימודים והוראת המתמטיקה. הקרן הוקמה בשנת 2003 על ידי יהוא אביטל ופרופ' ענת רפאלי, ילדיהם של ברכה ושמואל אביטל. הקרן ממשיכה את פועלו של פרופ' אביטל לטיפוח החינוך המתמטי בישראל. במהלך תשע שנים הקרן העניקה פרסים כספיים למורים בעלי גישות ייחודיות להוראת מתמטיקה שתרמו לעניין ולאהבת המתמטיקה בקרב תלמידים. בשנת 2010 פרופ' נצה מובשוביץ-הדר, תלמידתו של פרופ' שמואל אביטל, יזמה וערכה סדרת הרצאות פופולריות על מתמטיקה, שגם הכנסותיה מוקדשות לקרן. ההחלטות על זוכי הפרסים וניהול הפרסים היו באמצעות  המחלקה להוראת המדעים בטכניון.
חנה מרון
תחילת הדרך וההצלחה בישראל
בשנת 1942, עם תחילת הגיוס לחיל העזר לנשים של הצבא הבריטי במלחמת העולם השנייה, התנדבה מרון לחיל העזר. היא שירתה במשך שנתיים במצרים כפקידה, עד שבשנת 1944 הצטרפה ללהקה הצבאית של הבריגדה היהודית, להקת "מעין זה", בפיקודו של אליהו גולדנברג. אחד הדואטים המפורסמים שביצעה במסגרת זו היה "כל הדרכים מובילות לרומא" (יצחק יצחק / צבי בן-יוסף), ביחד עם השחקן יוסי ידין (שלאחר מכן היה לבעלה הראשון). לאחר המלחמה היו לה הופעות מרגשות בפני ניצולי השואה.
מעורבות פוליטית
מרון הייתה פעילה גם בהפגנות נגד תיקון "חוק הנאמנות" בשנת 2010 ובתמיכה בהקמת מדינה פלסטינית ב-2011.
הצגות בכיכובה (רשימה חלקית)
מרון שיחקה בתיאטרון במשך כ-86 שנים (קריירת התיאטרון הארוכה ביותר בהיסטוריה). לאורך כל שנותיה בתיאטרון, גילמה חנה מרון למעלה מ-100 דמויות.
אוסטפ בנדר
הופעות
חרף הירצחו בסוף הספר, חוזר ומופיע בנדר ברומן הבא של הסופרים ("עגל הזהב"; 1931), ומזכיר כבדרך אגב שנרצח בעבר, "ומנתחים עמלו קשות כדי להציל את חיי". הספר הוא סאטירה על החיים הסובייטים. העלילה עוסקת במרדף של בנדר אחר מיליונר סובייטי החי במחתרת, מתוך שאיפה לזכות בחלק מהונו של האיש. בנדר מצליח לסחוט את המיליונר, אך עד מהירה מגלה כי בברית המועצות לא ניתן להיות מיליונר חוקי, שכן המשטרה פוקחת עין על כל אזרח. לסוף, מאבד בנדר את הכסף בניסיון הברחה כושל בגבול רומניה, ונאלץ לחזור לרוסיה.
הפרות הסדר בפרגוסון (2014)
תחילת המהומות
המהומות החלו בעקבות אירוע שבו השוטר דארן וילסון ירה למוות במייקל בראון, אמריקאי-אפריקאי בן 18, ב-9 באוגוסט 2014. לאחר המקרה החלו הפגנות של קבוצות שחורים בטענה לחוסר צדק ואלימות כלפיהם מצד המשטרה והממסד. לצד ההפגנות השקטות התפתחו במהרה תופעות של הפרות סדר כגון ונדליזם, שוד חנויות, הצתה של עסקים והתפרעויות אלימות. המהומות לא שככו, אלא נמשכו מספר חודשים.
אסכולת שיקגו (ספרות)
חוקרים חשובים מהאסכולה הם רונלד ס. קריין ואלדר אולסון. כמו כן, ויין בות' וג'יימס פלאן המשיכו במסורת האסכולה.
אלעזר שטורם
ביוגרפיה
אלעזר שטורם נולד למשפחה חרדית בשנת 1947 בעיר בני ברק שבישראל. אביו היה ממוצא מזרח אירופי. עד כיתה ג' למד בתלמוד תורה "רבי עקיבא" בבני ברק, ולאחר מכן למד שנתיים בתלמוד תורה, ובסופם חזר ל"רבי עקיבא".
כשהגיע לגיל 13 עבר ללמוד בישיבת קול תורה שבירושלים. באותה תקופה התקרב אביו לתנועת החסידות והפך לחסיד האדמו"ר מקרצ'נוב.
ננאד פראליה
קריירה
בסוף עונת 1996/1995 נרכש על ידי קבוצת אספניול שם כמעט ולא זכה לשחק. לאחר ששוחרר מאספניול ללא תמורה חזר פראליה להיידוק ספליט. לאחר חצי עונה עזב, והיה על סף חתימה בהפועל חיפה, אך לבסוף החליט לחתום ברג'ינה האיטלקית, שבהרכבה פתח רק שמונה פעמים וכמחליף שיחק במספר משחקים נוספים.
נתן סלור
נתן סְלוֹר (נולד ב-30 בינואר 1972 בתל אביב) הוא מוזיקאי, מלחין, וזמר ישראלי.
סלור משתתף בפסטיבלים רבים בהם פסטיבל ישראל, פסטיבל הפסנתר, פסטיבל עין גב, פסטיבל מטולה לשירה, פסטיבל ימי-זמר, פסטיבל אשה ועוד.
אלבומים
בשנת 2006 יצא אלבום הסולו הראשון שלו "25 שעות", שאותו יצר עם המוזיקאית יסמין אבן ועם המפיק המוזיקלי אלי אברמוב. האלבום כלל שיתופי פעולה עם הפזמונאי מאיר גולדברג, ארקדי דוכין, רונה קינן וקרני פוסטל.
באלבומו השני "לא זוכר את אתמול" (2011) – גם הוא פרי יצירה משותפת של סלור, אבן ואברמוב – השתתפו רוני אלטר, אלונה דניאל, ערן צור, עפר בשן, קוואמי וכן הזמרת ג'וזי כץ שחזרה לאולפן ההקלטות אחרי למעלה מעשור והקליטה לראשונה שיר בשפה האנגלית – "After All the Love Is Gone" שזכה גם לגרסת רמיקס של עופר ניסים.
סטורן (משפחת משגרים)
היסטוריה
במקביל לפיתוח ה-H-1, בוצעו מחקרים לפיתוח מנוע יחיד שיוכל להפיק בעצמו כמויות גדולות של דחף. מחקרים אלו הובילו בסופו של דבר לפיתוח ה-F-1, מנוע בעל דחף של 6.7 מגה-ניוטון, ששימש בשלב הבסיס של משגרי הסטורן.
ב-25 במאי 1961 הציג נשיא ארצות הברית דאז, ג'ון קנדי, את המטרה הלאומית להנחתת אדם על הירח עד תום העשור. הצהרה זו יצרה את הצורך המידי בפיתוח משגר גדול הרבה יותר מהסטורן I. בינואר 1962 הודיעה נאס"א כי המשגר הבא בסדרת הסטורן יהיה הסטורן V, אשר יפיק דחף של כ-33.5 מגה-ניוטון, פי 5 מהסטורן I, והוא יוכל לשאת עד ל-120 טון למסלול LEO. עבור המשגר החל פיתוחם של שלבים חדשים: ה-S-II וה-S-IVB, שניהם מונעים באמצעות מנועי ה-J-2.
ביולי 1962, עם בחירת שיטת ה-LOR כשיטה המועדפת לטיסה לירח, הועלה הצורך בפיתוח משגר נוסף, עוצמתי יותר מהסטורן I אך חלש יותר מהסטורן V, שישא את חלליות האפולו למסלול סביב כדור הארץ, שם יוכלו לבחון אותם בפעולה. המשגר החדש קיבל את הזיהוי סטורן IB, והוא כלל שלב ראשון S-IB (שדרוג של שלב הראשון של הסטורן I) ושלב שני S-IVB (שלבו השלישי של הסטורן V). לולא פותח הסטורן IB, היה על נאס"א להמתין 5 שנים נוספות, להשלמת הסטורן V, לפני שהייתה יכולה לבחון את חללית האפולו בפעולה.
סטורן V
SA-514 נבנה ויועד לשגר את משימות אפולו 18 או 19 אל הירח אך משימות אלו בוטלו, ולכן פורק המשגר וחלקיו מוצגים במרכזי נאס"א השונים. SA-515 יועד לשגר את סקיילאב 2 אך התוכנית בוטלה, המשגר פורק, וחלקיו מוצגים גם הם.
דניאל יפה
ביוגרפיה
את שירותה בצה"ל עשתה בלהקת חיל האוויר, במתקן חוס"ן שבמצפה רמון. מיד לאחר שחרורה מצה"ל, החלה לעבוד כמלצרית מזמרת בבר ה"אסקו בר" בקריית חיים.
קריירה
בשנת 2016 הוציאה את הסינגל הראשון שלה "כולם לקום Follow Me", ומיד לאחר מכן את הסינגל השני "אם זו אהבה" שהפיק ג'ורדי. שני הסינגלים הראשונים זכו למאות אלפי צפיות ביוטיוב ושודרו בטלוויזיה.
בשנת 2018 הוציאה יפה שני סינגלים נוספים: "נבראתי לך" ו"מי יחבק אותי".
קרלס פויול
בשל גופו החסון ושערו הארוך והמתולתל, הוא מכונה "טרזן". במשך תקופה של 15 שנים, שהתפרסה בין 1999 ל-2014, הופיע פויול במדי ברצלונה ב-593 משחקים רשמיים, מה שהופך אותו לשחקן עם מספר ההופעות השישי בגודלו במדי הקבוצה. ב-2004 התמנה לקפטן ברצלונה, ובעשר השנים הבאות זכה עמה ב-6 אליפויות ספרד, ב-3 גביעי ליגת האלופות ובשני גביעי המלך הספרדי. במדי נבחרת ספרד, עמה הגיע ל-100 הופעות, היה שותף לזכייתה השנייה ביורו (2008) והראשונה במונדיאל (2010).
עם רייקארד - הצלחות ראשונות
בעונת הגיע להישגים מרשימים הן ברמה האישית והן ברמה הקבוצתית. ב-30 באוקטובר 2005 הבקיע שער ליגה שלישי בקריירה, בניצחון 5–0 על ריאל סוסיאדד. ברצלונה הצליחה לזכות באליפות הליגה בפעם השנייה ברציפות, ולראשונה מזה 14 שנה גם בליגת האלופות, לאחר ניצחון 2–1 על ארסנל בגמר. פויול שמר על מקום קבוע בהגנת ברצלונה ומיעט להחמיץ משחקים. יכולותיו הטובות באותה עונה באו לידי ביטוי בזכייה בתואר שחקן ההגנה הטוב ביותר ב-2006. עונת, בה שיחק פויול ב-35 מתוך 38 משחקי ליגה, הסתיימה בצורה צורמת מבחינה ספורטיבית. במחזור ה-37, ספגה קבוצתו שער בדקה ה-89 מרגליו של ראול טאמודו, כשבמקביל מבקיעה ריאל מדריד שער במשחקה. שני שערים אלו הביאו לכך שריאל מדריד תפסה את המקום הראשון בליגה במקומה של ברצלונה, וכך היא הצליחה לזכות באליפות, בעוד ברצלונה מסיימת במקום השני. במשחק הידידות האחרון לעונה זו, ביוני 2007, נפצע ברצועות בברכו והושבת לשלושה חודשים, עד סוף ספטמבר.
משפט היחידות של דיריכלה
סקירת ההוכחה
מתברר שכאשר מצמצמים את ההעתקה הזו לאוסף ההפיכים של חוג השלמים, מתקבל סריג, דהיינו תת-חבורה דיסקרטית של V. עובדה טופולוגית זו, הנמצאת בליבו של הטיעון, נובעת מכך שיש רק מספר סופי של שלמים אלגבריים שכל הצמודים שלהם קטנים (בערכם המוחלט) מחסם נתון. אם ממשיכים את השיכון אל הממשיים על ידי סיכום הרכיבים, תמונתו של כל איבר שווה ללוגריתם הערך המוחלט של הנורמה שלו, וכך הגרעין כולל בדיוק את האיברים ההפיכים. מנימוקים אלה נובע שחבורת ההפיכים של חוג השלמים נוצרת סופית, ודרגתה לכל היותר \ r+s-1.
קרלס פויול
נבחרת קטלוניה
בנוסף לנבחרת הלאומית של ספרד, שיחק פויול גם בנבחרת קטלוניה. משחק הבכורה שלו במדיה היה ב-22 בדצמבר 2001, בניצחון 0–1 על נבחרת צ'ילה, משחק שנערך בקאמפ נואו.
לאחר הפרישה
ב-30 במאי 2014 מונה קרלס פויול לעוזר המנהל הספורטיבי של ברצלונה, אנדוני זוביזרטה. בפתיחת גמר מונדיאל 2014 שנערך במרקנה שבברזיל הציג פויול את הגביע לצד דוגמנית העל ג'יזל בונדשן. ב-5 בינואר 2015 התפטר פויול מתפקידו כמנהל ספורטיבי בעקבות פיטוריו של זוביזארטה.
חיים אישיים
ב-2010 הוציא קולקציית שעוני יד, הקרויים CP5.
כתובת חפציבה
גילוי הכתובת, פענוחו והצגתו
הכתובת פוענחה בידי יוחנן לנדאו, איש אגף העתיקות והמוזיאונים שפרסם את תוכנו בשנת 1966. הכתובת נמסרה על ידי רשות העתיקות לתצוגה במוזיאון ישראל; העתק שלה מוצג במוזיאון בית שטורמן בעין חרוד מאוחד. פישר פרסם פיענוח נוסף של הכתובת בשנת 1979, שכלל שורה נוספת (שורה 8) שלא פוענחה על ידי לנדאו. בשנת 2006 פרסם יוהאנס היינריך מאמר שבו בחן מחדש את תוכן הכתובת, על סמך צילומים חדשים שנעשו עבורו במוזיאון ישראל ברזולוציה גבוהה וכן בשיטת.
מחקר
בהתאם לתאריך המאוחר ביותר על האבן משוער שהכתובת הוצבה בשנת 195 לפנה"ס או זמן קצר לאחר מכן. אלה הן השנים הראשונות שבהן הייתה ארץ ישראל (ואזור בית שאן, שבו התגלתה הכתובת) נתונה לשלטון ישיר של הממלכה הסלווקית, לאחר שזו כבשה את ארץ ישראל מידי הממלכה התלמית בקרב בניאס (200 לפנה"ס). הכתובת מלמדת על כיבוש סוריה על ידי הממלכה הסלאוקית במלחמה הקוילה-סורית החמישית, בדומה למשתמע מכתובת הליודורוס.
הצווים הנזכרים באיגרות, מלמדים על המינהל המקומי ולמצב הכפרים והאיכרים בראשית התקופה הסלווקית. היא עוסקת בכפרים שהיו בבעלות תלמי בן תרסאס וכפרים נוספים שחכר תלמי מן המלך.
מגי וילנסקי
מגי וילנסקי (נולדה ב-24 בפברואר 1985) היא עיתונאית, מפיקת טלוויזיה ישראלית. הבעלים והמנכ"ל של חברת ההפקה MVM - "מגי וילנסקי מדיה בע"מ", המפיקה בין היתר את רצועות האקטואליה היומיות בערוץ רשת 13.
פטר שרייר
פטר שרייר (בגרמנית: Peter Schreier; 29 ביולי 1935 – 25 בדצמבר 2019) היה זמר טנור ומנצח גרמני.
סכך
בהלכות סוכה, סכך הוא הכיסוי העליון שנשען על דפנות הסוכה. הסכך סוכך על הסוכה ומעניק לה צל, ובשל כך הוא אחד המרכיבים ההכרחיים לסוכה כשרה.
מגפת הקורונה בבולגריה
התפשטות המגפה
ב-12 במרץ הכריזה ממשלת בולגריה על מצב חירום לאומי עקב התפשטות נגיף הקורונה.
באותו יום הודיעה ממשלת בולגריה כי היא אוסרת נחיתת טיסות מספרד, איראן ואיטליה.
במאי, החלו הקלות שונות.
קרלו אלברטו, מלך סרדיניה
שלטונו
בשנת 1821 התקיימו הפגנות סוערות בממלכת סרדיניה בעד ליברליזם, ובעקבות כך חתם קרלו אלברטו שהיה עוצר הממלכה עקב היעדרות קרלו פליצ'ה, מלך סרדיניה שהיה במודנה על חוקה חדשה, שבוטלה מיד עם שובו של המלך, שהגלה את קרלו אלברטו לפירנצה. בשנת 1823 נשלח קרלו אלברטו לספרד כחלק מחיל המשלוח של המדינות השמרניות באירופה, על מנת לדכא את המהפכה הליברלית נגד פרננדו השביעי, מלך ספרד. קרלו אלברטו הצטיין מאוד בקרב טרוקדרו, מה שזיכה אותו בהערכת הכוח השמרני באירופה.
ערן מקוב
קורות חייו
נולד בישראל למשה ואילנה מקוב, צאצא לבתיה מקוב, ממייסדי רחובות. דודו הוא הרצל מקוב. גדל במושב נחלת ז'בוטינסקי שבבנימינה. מקוב גרוש ולו שלושה ילדים.
עזראל (מלאך)
במקרא לא מוזכר מלאך בשם זה, אך הוא מופיע כשם אדם בספרי המקרא המאוחרים: עזרא, נחמיה ודברי הימים; גם בספרות חז"ל הוא אינו מופיע, ואף לא בספר הזוהר ולא בספרות המחשבה היהודית בימי הביניים. בספר הרזים מוזכר מלאך בשם עזריאל, וכן הוא מוזכר פעמים אחדות ב - בשמות עזריאל או עזראדל; ייתכן שמדובר במלאך סריאל או שריאל, המשמש כמלאך המוות במסורת היהודית-נוצרית. באסלאם, המלאך עזראל ("עזראיל") הוא אחד מארבעת המלאכים הראשיים לצד מיכאיל (מיכאל), ג'יבריל (גבריאל), ואיסרפיל. עזראל שוכן ב"רקיע השלישי" ומתואר כמלאך עצום מידות, בעל ארבעה פרצופים וארבעת אלפים כנפיים, שכל גופו מורכב מאין-ספור עיניים ולשונות המייצגים את בני האדם המאכלסים את כדור הארץ. הוא יהיה האחרון למות, תוך שהוא רושם בספרו ומוחק את שמות האנשים שחיו ומתו עלי אדמות. דמותו של עזראל מופיעה בסרט דוגמה מ-1999 לצד המלאך מטטרון, שם הוא מוצג כממונה על שני מלאכי חבלה המנסים להכחיד את היקום.
ערב הסעודית
היסטוריה
עם מותו של אבן-סעוד ב-1953 הועברה המלוכה לבנו, סעוד בן עבד אל-עזיז. כהונתו עמדה בסימן דחיית הערביזם הרדיקלי מבית מדרשו של שליט מצרים גמאל עבד אל נאצר ובהתקרבות לארצות הברית ולמשטרים הערבים המתונים. ב-1964 הודח, בין היתר בשל מתיחות פנים-משפחתית, בריאותו הרופפת ואי-סדרים כלכליים בממלכה והוחלף על ידי אחיו למחצה, ראש הממשלה ונסיך הכתר פייצל בן עבד אל-עזיז.
בשנת 1965 נערכו חילופי שטחים בין ירדן לבין ערב הסעודית. ירדן ויתרה על שטחי מדבר נרחבים בפנים היבשה, תמורת רצועת חוף של מספר קילומטרים ליד העיר עקבה (ראו גם: יחסי ירדן–ערב הסעודית).
בינואר 2015, לאחר מות עבדאללה, הומלך סלמאן. ב-21 ביוני 2017 הודיע על הדחת יורש העצר, מוחמד בן נאיף, והחלפתו בבנו, מוחמד בן סלמאן אאל סעוד כיורש העצר הסעודי.
פוליטיקה
סמכויותיו של המלך מוגבלות להלכה על ידי השריעה ומסורות סעודיות מקומיות. המלך נדרש להשיג קונצנזוס בין משפחת המלוכה הסעודית, חכמי הדת (עולמא) ושאר יסודות חשובים בחברה הסעודית, אולם צוויו ופקודותיו אינם מושאים לתהליך אישור דמוקרטי. המדינה דוגלת בווהאביה. פלג אסלאמי פונדמנטליסטי זה, החורט על דגלו אימוץ האסלאם כלשונו וככתובו, מנסה לסחוף אחריו את המאמינים על ידי מימון בניית מסגדים ומדרשות קוראניות ברחבי העולם. מנהיגי משפחת המלוכה בוחרים את המלך מקרבם וזוכים לאישורם של העולמא. בית סעוד הוא שליטה הנצחי של המדינה, הנושאת את שמו.
מלכה הקודם של ערב הסעודית, עבדאללה, שימש תשע שנים שליטה בפועל של הממלכה קודם להמלכתו ב-1 באוגוסט 2005, וזאת נוכח מחלתו של אחיו-למחצה המלך פהד. המלך הנוכחי הוא סלמאן, מלך ערב הסעודית.
יחסים עם איראן
מאז המהפכה האסלאמית-שיעית באיראן, היחסים בינה לבין ערב הסעודית בה המשטר אסלאמי-סוני הפכו למתוחים. בין איראן לערב הסעודית החל מאבק על ההשפעה באזור המזרח התיכון והמפרץ הפרסי ועל המעמד הבכיר בקרב מדינות האסלאם, שכולל הן היבטים גיאו-אסטרטגיים והן היבטים עדתיים. איראן מהווה איום מרכזי עבור ערב הסעודית, הן מפאת רצונה לסלק את המעורבות הגבוהה של ארצות הברית במפרץ הפרסי והן מפני שאיראן מנסה לתפוס עמדת הנהגה בעולם האסלאמי אשר תחליף את זו של ערב הסעודית כ"שומרת המקומות הקדושים לאסלאם". מאמצי איראן להשגת יכולת גרעינית צבאית והגדלת כוחה בעקבות יכולת זו לקביעת סדר היום האזורי במזה"ת, מאיימת על ערב הסעודית הן מפאת ההשפעה הפוטנציאלית שתינתן לאיראן בשוק הנפט ועד ל"רוח הגבית" שיקבלו השיעים המתגוררים בערב הסעודית בהקשר להפגנות או התקוממות אפשרית מצדם. השיעים בסעודיה אינם איום ממשי על המשטר, אולם מצב זה עלול להשתנות. בתחילת אוקטובר 2011 פרצו מהומות בקרבת מסוף הנפט הגדול בראס טנורה, בהן נעשה לראשונה שימוש בנשק חם מצד השיעים שחוללו את המהומות. אירוע זה הביא את ערב הסעודית להאשים "מדינה זרה" (הכינוי של איראן) בתכנון המהומות ולדכא אותן תוך הפעלת כוח.
גל המחאות בארצות ערב העלה על פני השטח את העימות שבין ערב הסעודית לאיראן, גם בהיבט התייצבותן בעמדות מנוגדות, בהתאם לזהותם האסלאמית העדתית של המפגינים והמתקוממים במדינות השונות. במרץ 2011 העבירה ערב הסעודית כוחות צבא, שסייעו למשטר בית ח'ליפה הסוני של בחריין לדכא את ההתקוממות שהובילו השיעים במדינה. התקוממות זו, על פי שלטונות בחריין וערב הסעודית, תוכננה ונתמכה על ידי איראן, מתוך מטרה להרחיבה גם לאזורים השיעיים במזרח ערב הסעודית. מן הצד השני, ערב הסעודית תמכה באופן אקטיבי בהפגנות ובהתקוממות בסוריה, שהובילו הסונים כנגד משטר מפלגת הבעת' בהנהגת נשיא סוריה אסד, אשר שלטונם התבסס על המיעוט העלווי במדינה ועל תמיכתה של איראן ושל ארגון החזבאללה השיעי בלבנון.
שלטון מקומי
ערב הסעודית מחולקת לשלושה-עשר מחוזות:
כלכלה
עוני בערב הסעודית הוא נושא שקשה ללמידה, עקב מדיניות הממשלה המקשה על דיווחים בנושא. הערכות שונות לגבי סעודים מתחת לקו העוני נעות בין 12.7% לבין 25%. בסעודיה לא מצוין קו עוני רשמי, אך הערכות פרטיות משנת 2013 מצביעות על הכנסה של פחות מ-530$ בחודש כעל קו העוני. לשם השוואה, מגזין פורבס העריך את הונו האישי של המלך עבדאללה בכ-21 מיליארד דולר. בדצמבר 2011, כמה ימים לאחר תחילת התקוממויות האביב הערבי, משרד הפנים הסעודי עצר את הכתב פרוס בוקנה ושני עמיתיו והחזיק אותם במעצר במשך שבועיים בהם נחקרו לאחר שהעלו לאתר יוטיוב סרטון של 10 דק' בנושא העוני במדינה.
בהיותה יצואנית הנפט המובילה בעולם, ולמרות מיקומה הרגיש לפגעי שינויי האקלים, סעודיה מדורגת כמדינה לא ידידותית לסביבה.
היהודים בערב הסעודית
עם עליית האסלאם נערכו פרעות ביהודי האזור שבו תקום מאוחר יותר הממלכה הסעודית; חלקם נרצחו ורבים מהם גורשו. רדיפת הקהילות הללו החלה עוד בימיו של הנביא מוחמד, והיא מוזכרת בקוראן עצמו.
יחסי נשים ומגדר
בית הספר הראשון לבנות נפתח ב-1962. מטרת בית-הספר הייתה להכין את הנערה הסעודית להיותה אם ורעייה. פתיחת בית-הספר לוותה בהפגנות מצד מתנגדי הרעיון; היו כאלה שקראו להורים שלא לשלוח בנותיהם לבתי-הספר והיו אחרים שעמדו בשערי בית-הספר ואיימו להרוג כל מי שינסה להיכנס. בעקבות ההפרדה בין המינים, דרשה הקמת מערכת החינוך לבנות הכשרת נשים מקצועיות להעסקה בתחום ההוראה ובמקצועות תומכי הוראה. ראשית, הובאו מורות זרות, בעיקר מצריות, ובמקביל החלו בהכשרת מורות מקומיות. ב-1965 החלה לעבוד המורה הסעודית הראשונה. הנשים החלו ללמוד במספרים הולכים וגדלים. הן התקדמו במעלה מערכת החינוך ואף למדו באוניברסיטאות.
תרבות ומשפט
תרבותה של ערב הסעודית סובבת כמעט כולה סביב דת האסלאם. כאמור, שתי הערים המקודשות לאסלאם נמצאות בשטחה, והיא רואה בעצמה מולדת הדת הזו וככזו מחויבת לשמש דוגמה בכל העולם המוסלמי. כשלושה רבעים מן האוכלוסייה נמנים עם הווהאבים וזוהי גם הדת הרשמית במדינה. הווהאבים הם תנועה שמרנית, ולפיכך נאסר קיומם של בתי קולנוע ותיאטראות ברחבי הממלכה והתרועעות בין גברים לנשים פנויות אסורה, בטענה שהם אינם עולים בקנה אחד עם האסלם. ברוח זו נאסרה גם שתיית משקאות חריפים ואכילת בשר חזיר. המאכלים המרכיבים את חלק ניכר מהתפריט הסעודי הם לחם ערבי (חובז), עוף צלוי, פלאפל, שווארמה, פול, וקפה.
יחסי הודו–מצרים
סקירה כללית
היחסים המודרניים בין המדינות החלו במגעים בין סעד זע'לול לבין מוהנדס קרמצ'נד גנדי על המטרות המשותפות של תנועות העצמאות שלהם. בשנת 1955, מצרים תחת גמאל עבד אל נאצר והודו תחת ג'ווהרלל נהרו הפכו למייסדות של תנועת המדינות הבלתי מזדהות. במהלך מלחמת סיני, תמך נהרו במצרים עד כדי איום להסיג את ארצו מחבר העמים הבריטי. בשנת 1967, לאחר מלחמת ששת הימים, תמכה הודו במצרים ובערבים. בשנת 1977 תיארה ניו דלהי את ביקורו של הנשיא אנואר סאדאת בירושלים כצעד "אמיץ", וראתה את הסכם השלום בין ישראל למצרים כצעד ראשוני בדרך ליישוב צודק של בעיית המזרח התיכון. הייצוא העיקרי של מצרים להודו כולל כותנה גולמית, דשנים גולמיים ומיוצרים, מוצרי נפט ונפט, כימיקלים אורגניים ולא אורגניים, מוצרי עור וברזל. היבוא העיקרי למצרים מהודו הוא חוטי כותנה, שומשום, קפה, עשבי תיבול, טבק ועדשים. משרד הנפט המצרי מנהל כעת משא ומתן על הקמת מפעל דשן מופעל על גז טבעי עם חברה הודית אחרת. בשנת 2004 רכשה רשות הגז של הודו בע"מ 15% מחברת ההפצה והשיווק Nat Gas המצרית.
יחסים כלכליים
שרי נפט מצרים והודים נפגשו בשנת 2004 במצרים כדי לדון בסיכוי להשקעה ורכישת נפט וגז ממצרים.
בשנת 2011 ההשקעה המצרית בהודו הסתכמה בכ-30 מיליון דולר. קבוצת אל סווידי, חברה מצרית, מייצרת מדי חשמל בהודו. חברה מצרית אחרת, אורסקום טלקום, הייתה בעבר בעלת 10% אחזקות בהאצ'ינסון-אסאר, שנרכשה מאז על ידי וודאפון.
וירג'יניה וולף
יצירה ספרותית
וולף נחשבת לאחת מהסופרות החשובות של המאה ה-20, ולאחת מהחלוצות השימוש ב"זרם התודעה" ככלי נרטיבי בכתיבת רומן.
קישורים חיצוניים
על יצירתה:
הפלוגות הדתיות במלחמת העצמאות
20 מלוחמי הפלוגה הוטסו לגוש עציון (המחלקה המוטסת) ו-16 מהם נפלו בקרב. ב-14 במרץ 1948 הועברו רוב לוחמי הפלוגה לבן שמן הנצורה, שם הגנו על המקום עד להסרת המצור במבצע דני.
קברו של הרודן
קברו של הרודן (באנגלית: The Tyrant's Tomb) הוא ספר פנטזיה אמריקאי שמבוסס על המיתולוגיה היוונית והרומאית ונכתב על ידי הסופר ריק ריירדן. הוא פורסם באנגלית ב-24 בספטמבר 2019, והוא הספר הרביעי בסדרת הספרים גורלו של אפולו.
אבל פתולוגי
הפרעת אבל מורכב ויציב
תת סיווג:
התפתחות וסיבתיות
ההפרעה יכולה להתפתח בכל גיל, מעל גיל שנה. הסימפטומים מתחילים בדרך כלל מספר חודשים לאחר האובדן, למרות שייתכן מצב של דחייה של מספר חודשים בהופעת הסימפטומים. למרות שתגובות האבל מופיעות בדרך כלל מיד לאחר האובדן, אין תגובות אלה מאובחנות כהפרעה, אלא אם נמשכו לפחות 12 חודשים מאז התרחש האובדן (שישה חודשים בילדים). ילדים קטנים עלולים לחוות את מות ההורה או המטפל כטראומטי בשל אי יכולתם להבין את משמעות של האדם שנעלם מחייהם. בילדים, יכולה ההפרעה להתבטא בהתנהגות משחקית, וכן בנסיגה התנהגותית התנהגות הפגנתית, שעשויה לכלול חרדה מאפשרות של נטישה מצד ההורה הנותר. אצל ילדים עלולה ההפרעה לגרום להפרעות בעיצוב הזהות האישית והחברתית. כמו כן עלולה ההפרעה להתפתח לדיכאון.
סוגי אבל נוספים הנזכרים בספרות המדעית
הגדרת הפרעת אבל מורכב ויציב כוללת בתוכה שתי תופעות באבל, שנחקרו בספרות המדעית:
STS-9
המשימה
הנחיתה התעכבה במשך שמונה שעות, לאחר ששני מחשבי ניווט על סיפון המעבורת הפסיקו לפעול, כמו גם מערכת מדידה אינרציאלית. במהלך הנחיתה, פרצה אש באחת המשאבות ההידראוליות, עקב דליפה שהגיבה להידרזין במכלול המנוע האחורי. הדליפה שיתקה גם את המשאבה השנייה, לאחר שכובתה. לו פרצה הדליפה מספר שניות קודם לכן, כל שלוש המשאבות היו עלולות לצאת מכלל פעולה, השליטה במעבורת הייתה אובדת, וקרוב לוודאי שהייתה מתרסקת על קרקע המדבר.
צדוק שרמן
ביוגרפיה
מ־2006 ועד עתה מייסד ואדריכל ראשי בחברת "שרמן אדריכלות ואפיון בע"מ". יחד עם בנו מר משה שרמן שותף וראש תחום אפיון. אפיון ותכנון מחנות ומתקנים שונים למערכת הביטחון, תכנון מבנים מורכבים למוסדות השכלה גבוהה ומחקר כמו: מכון ויצמן, האוניברסיטה העברית, אוניברסיטת בר-אילן, הטכניון, המכון למחקר ביולוגי ועוד.
יוסי שושני
לאחר הפרישה
לפרנסתו עובד שושני כמורה נהיגה ומתגורר ביישוב שערי תקווה. בעבר ניהל את בית הספר לכדורגל של הפועל פתח תקווה.
רבינדרנת טאגור
ביוגרפיה
טאגור נפטר ב-7 באוגוסט 1941.
תרגומים לעברית
אחדים מהתרגומים העבריים לשיריו הולחנו והוקלטו. כאלה הם למשל שירו של שלמה גרוניך "אל נא תלך" ושירו של יובל בנאי "אני זוכר".
זאב הונשו
זאב הונשו (שם מדעי: Canis lupus hodophilax) הידוע גם בכינוי זאב יפני, כלב הרים או בשמו היפני אוקאמי (זאב), הוא אחד משני תת-המינים של זאב מצוי, שהיו אנדמיים לאיי יפן ונכחדו. הוא תואר מדעית לראשונה בשנת 1839 על ידי הזואולוג הגרמני קונרד יעקב טמינק. זאב הונשו אכלס את האיים הונשו, שיקוקו וקיושו, בעוד שתת-המין השני - זאב הוקאידו, אכלס את האי הוקאידו. בניגוד למקומות אחרים בעולם שבהם לזאב היה דימוי שלילי, זאב הונשו היה מכובד ונערץ על ידי האוכלוסייה היפנית. עובדה זו באה לידי ביטוי גם בשם המדעי hodophilax שפירושו הוא "האפוטרופוס של הדרך", ומתייחס לאמונות העממיות ביפן שהזאב שומר על עוברי אורח. תאריך ההכחדה הרשמי של הזאב הזה הוא שנת 1905, אולם מאז ועד היום ישנם דיווחים רבים על תצפיות או ראיות לקיומו.
אנטומיה
זאב הונשו היה תת-המין הקטן ביותר של הזאב, ככל הנראה בגלל תופעת ננסות איים. אורכו מקצה האף ועד קצה הזנב היה כ-90 ס"מ, וגובהו היה כ-30 ס"מ בלבד. על פי התיאורים, זאב הונשו היה דומה הרבה יותר לכלב הבית, קויוט ותן מאשר לאב הטיפוסי, בשל מספר מאפיינים גופניים: הפרווה שלו הייתה קצרה ומקרוזלת, זנבו היה דק ודמוי-כלב ומעוגל בקצה, ורגליו היו קצרות מאוד. בנוסף גופו היה קומפקטי יותר וצר. על כן, יש הטוענים כי זאב הונשו היווה מין נפרד בפני עצמו ולא תת-מין של הזאב המצוי.
טרף
זאב הונשו היה הטורף השני בגודלו באיים לאחר דוב שחור אסייתי, והוא היה ידוע כאחד שטורף אף בעלי חיים הגדולים ממנו בהרבה כמו אייל סיקה, סרו יפני וחזיר יפני; סביר להניח שטרפו הפוטנציאלי כלל גם מקוק יפני, גירית יפנית, ארנבת יפנית, סמור יפני, יערון יפני, חפרפרות ובעלי חיים נוספים האנדמיים ליפן.
לטענת חוקרים מסוימים, הדלילות יחסית של הטרף באיים היפניים, גרמה לאוכלוסיית הזאב להיות קטנה יחסית כיוון שלא היה באי מספיק טרף כדי להזין אוכלוסיות זאבים גדולות.
בגדי המלך החדשים
המלך הוא עירום
בדרכו האלגורית מעודד הסיפור חשיבה מקורית ואמירת האמת גם אם היא אינה נוחה לשמיעה. שיאו של הספר בצעקתו של הילד "המלך הוא עירום" החושפת את המציאות אשר כולם מתכחשים לה. ביטוי זה הפך למטבע לשון שגור המביע חשיפת שקר מוסכם והבטחה שאין לה כיסוי, במיוחד כאלה הבאים מפיהם של אנשים רמי מעלה. העובדה שילד קטן מצביע על ערוותו של המלך, מביעה את התמימות והיושר של ילדים קטנים שעדיין אין בהם פחד מפני אמירת אמת.
ארמיית ליגוריה
ארמיית ליגוריה (בגרמנית: Armee Ligurien באיטלקית: L'Armata Liguria) הייתה ארמייה מעורבת גרמנית-איטלקית שלחמה במסגרת הזירה האיטלקית במלחמת העולם השנייה.
היסטוריה
ביולי 1943 הדיחה המועצה הפאשיסטית העליונה, בראשות דינו גראנדי, את רודן איטליה בניטו מוסוליני, והחלה בניהול משא ומתן על שביתת נשק עם בעלות הברית. מוסוליני נעצר, אך שוחרר על ידי צנחנים גרמנים בפיקודו של אוטו סקורצני בפשיטת גראן סאסו, והקים בצפון איטליה ממשלת בובות שנקראה "הרפובליקה הסוציאלית האיטלקית", שהייתה למעשה ממשלה פאשיסטית ששימשה לעשיית דברם של הגרמנים.
במקביל להקמת הרפובליקה, הוחלט על הקמת צבא לאומי איטלקי שיאבק בבעלות הברית. לפיכך הוקמה "ארמיית ליגוריה", שנקראה על שם האזור שבו פעלה. הארמייה הוקמה על בסיס "פלגת הארמייה פון צנגן", שפורקה באותו חודש. משיקולים של תעמולה, חפצו הגרמנים שמפקד הארמייה יהיה איטלקי. אלא שגנרלים איטלקים מעטים הסכימו לקבל את התפקיד לו נבחר בסופו של דבר מרשלו רודולפו גרציאני.
פנחס אבישר
פנחס אבישר (שורצמן) (15 ביולי 1895 ו' תמוז תרנ"ה - 2 במרץ 1974 ח' אדר תשל"ד) מאנשי העלייה השנייה. היה חייל בגדודים העבריים. מראשוני שופטי בית המשפט המחוזי בתל אביב. מילא בחייו שורה של תפקידים ציבוריים בישראל.
שלוחת אבלה
גילוי ומיפוי השלוחה
רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה.
נשיא ברצלונה
נשיא המועדון משמש כנשיא של כל מועדון הספורט ברצלונה, כלומר גם של קבוצת כדורגל הנשים, קבוצת הכדורסל וכו'.
עורק השחלה
עוֹרֵק הַשַּׁחֲלָה (TA: arteria ovarica) הוא עורק בבטן ובאגן האישה היוצא מאבי העורקים ומספק דם לשחלה, לחצוצרה ולחלק מהשופכן.
ועידת ואנזה
מהלך הוועידה
עוד צוין בפרוטוקול כי החלוקה המקצועית של היהודים היושבים בתחום האירופי של ברית המועצות הייתה כלהלן, לערך :
בתרבות
אירועי הוועידה הומחזו במספר סרטים
דספשן (אי)
ציד לווייתנים וכלבי-ים
פיתוח אוניות מפעל מותאמות לטיפול בלווייתנים בלב ים שחרר את החברות מן התלות במעגנים מוגנים. התוצאה הייתה עלייה גדולה בצייד הלווייתנים, בלי להתחשב במכסות ובלי לשלם תמורת הרישיונות, ומכאן ייצור-יתר של שמן לווייתנים וקריסת השוק. החברות הרווחיות פחות והמפוקחות יותר שעל החופים התקשו לעמוד בתחרות. בראשית 1931 הפסיק לבסוף מפעל הקטור את פעילותו, ובכך בא הקץ באופן סופי על צייד לווייתנים ועיבודם המסחרי באי דספשן.
פלוסנבירג
מחנה פלוסנבירג (Flossenbürg) היה מחנה ריכוז שהקימו הנאצים ב-1938 ביישוב בעל אותו השם ליד העיר ויידן, ביער פפאלץ העילי (Oberpfälzer Wald) בבוואריה, קרוב לגבול עם חבל הסודטים.
הדס קידר
ביוגרפיה
היא בוגרת תואר ראשון באמנות מבצלאל (במהלכו שהתה כחלק מחילופי סטודנטים בקופר יוניון, ניו יורק
ב-2001 הקימה את "א.א. סילבר", מתחם ששימש גלריה ומספר סטודיו, ביחד עם איל ששון, גיא שהם, עמי פייצ'ביץ' ואליאסף קובנר.
בשנים 2010-2007 אצרה בתל אביב סדרת תערוכות, חלקן בבניינים ריקים, שעסקו בתנאים הסביבתיים ובהקשר הציבורי בהם הוצגו.
בשנת 2009 זכתה בפרס עידוד היצירה לאמנות פלסטית, מטעם משרד התרבות והספורט.
החל משנת 2020 היא חברת צוות בכירה במרכז מנדל למנהיגות בנגב. החל משנת 2008 מלמדת אמנות בבצלאל, ירושלים כמורה מן החוץ; בהתחלה במחלקה לאמנות ואחר כך במחלקה לתרבות חזותית וחומרית. הקורס שהיא מלמדת, "אמנות קצה", מתקיים מדי שנה כסמינר אינטנסיבי בערד ומושתת על עקרונות הפדגוגיה הרדיקלית (radical pedagogy).
קרחון בלו (וושינגטון, אנדרסון)
תיאור הקרחון
הקרחון זורם לכיוון צפון ונופל במספר מפלי קרח ובהמשך זרימתו הופך לקרחון מבותר. אל הקרחון נשפך יובל קרחוני נוסף שמקורו בכיפת שלג שבצפון מערב ההר, והזרמים הממוזגים נופלים יחד במפל קרח. הקרחון מסתיים בגובה של 1,324 מטרים מעל פני הים, כשהוא ירד הפרש גבהים של 1,130 מטרים בזרימה לאורך 4.3 קילומטרים.
שיר לשלום
אופי השיר
השיר נושא אפיונים של המנון, בקצבו ובמילותיו, ומילותיו מתייחסות אל ההמון, וקוראות לפעולה, בציווי, בלשון רבים ("ובכל הכיכרות / הריעו רק שלום"). השיר הושפע כנראה מרוח התקופה, שבשיאה "תרבות הנגד" של ההיפים. רבים שומעים דמיון רב לשיר "Let The Sunshine In" מתוך המחזמר "שיער", שיצא לאור שנים ספורות קודם ("תנו לשמש לעלות, לבוקר להאיר").
סופת חול
התופעה נפוצה בצפון אמריקה, בחצי האי ערב, במדבר גובי שבמונגוליה, הטאקלמן שבצפון סין, במדבר סהרה, בנגב ובמקומות נוספים. סופת החול היא בדרך כלל תוצאה של פגיעה פתאומית של אוויר חם בקרקע. האוויר שמעל החול מתחמם ומתרומם. כך נוצרים הבדלים בלחץ האוויר ובטמפרטורה. הרוחות הקרירות יותר מתחילות לנשוב במהירות ומתחזקות עד כדי להזיז חולות.
סופות חול יכולות ליצור מצב ראות אפס, מצב שכלל לא ניתן לראות בעת התרחשותו. במצבים כאלו מומלץ לא לצאת ממקום מחסה, ולהימנע מפעילות גופנית מחוצה לו.
בישראל נפוצות סופות חול, המגיעות מהנגב וממדבר סהרה.
תנאים לסופת חול
לסופת חול יש מספר תנאים על מנת שהיא תיווצר:
התפתחות הסופה
כאמור גרגרי החול אינם מגיעים לגובה רב בסופת חול עקב מסתם. לאחר שעלו כמה מאות מטרים הם נופלים ואינם מגיעים למרחקים גדולים מאזור ההתאבכות. לעומתם, גרגרי האבק נופלים לאיטם, נישאים בקלות על ידי הרוח, מגיעים לגובה של קילומטרים וגומאים מרחק עד אלפי קילומטרים עד שקיעתם.
זאב וולף הלוי טירנואר
קורות חיים
ב-17 שנותיו האחרונות לא אכל בשר מסיבה לא ידועה. נפטר ב-1959 ונטמן בבית הקברות היהודי העתיק בצפת.
חיבוריו
על ספרו 'ט"ל אורות' קיבל הרב טירנואר הסכמות נלהבות ובהם כתבו לו: "הרב הגאון חריף ובקי, צדיק ונקי" (הרב מרדכי יהודה לייב וינקלר), 'הרב המאוה"ג חסיד ויר"א כש"ת מו"ה' ("הרב המאור הגדול חסיד וירא אלוקים, כבוד שם תורתו/תפארתו מורנו ורבנו הרב" - הרב אהרנרייך משימלוי), 'הרה"ג גדול בתורה ומפורסם בחסידות וביראה טהורה צנא מלא ספרא חריף ובקי טובא (=מאוד) מו"ה הרז"ה' (הרב שאול בּרוֹך, הרבי מקאשוי ורב המקום והיה גם ראב"ד נייטרה), "הרב המאור הגדול חריף ובקי בחדרי התורה מצוין בחסידות ויראת ה' טהורה" (הרב חיים מרדכי רולר מניאמץ). וכן כתב לו הסכמה נלהבת הרב שמואל אנגיל מראדומישלה (או ראדימישלה) שהסכמתו אינה מופיעה בדפוס אך מוזכרת בשתיים מהסכמות שהודפסו ובהקדמת המחבר.
סופת חול
סופות חול מחוץ לכדור הארץ
ב-2018 נמצא כי סופות דמויות אלה מתרחשות גם בטיטאן, ירחו של שבתאי.
שלמה היימן
קורות חיים
נפטר בי"ז בכסלו ה'תש"ה ונקבר למחרת בניו יורק. לראשות הישיבה נתמנה במקומו הרב ראובן גרוזובסקי שמסר את השיעורים הכלליים, ומאוחר יותר גם הרב יעקב קמנצקי שמסר את השיעורים היומיים. לאחר פטירתו ללא צאצאים, נישאה אלמנתו לרב איסר יהודה אונטרמן שכיהן יותר מאוחר כרב הראשי האשכנזי של ארץ ישראל. היא נפטרה בכ"ו טבת תשכ"ה.
חשב (כספים)
התפקיד בישראל
במרבית הארגונים בישראל התפקיד יכלול (בין היתר) אחריות ופיקוח על הנהלת החשבונות, אחריות על עריכת הדוחות הכספיים כגון: הדוח על המצב הכספי (מאזן) והדוח על הרווח הכולל (דוח רווח והפסד) ואחריות על הבקרה הפנימית בארגון.
ארגונים גדולים וחברות ציבוריות
בארגונים כאלה כל חשב של תת-מחלקה יהיה אחראי על תחום אחר לפי החלוקה שמתאימה לארגון. לדוגמה:
משרדים ממשלתיים
במשרדים ממשלתיים ישנו חשב לכל משרד, כך למשל קיימים "חשב משרד הבריאות", "חשב משרד החוץ" וכן הלאה. כל הוצאה כספית של משרד ממשלתי מחייבת את אישור חשב המשרד, שהוא נציגו של החשב הכללי.
פול מוני (קומיקאי)
קריירה
בשנת 2016 שיחק בסרט הקומדיה "הטיהור של משפחת בלאק".
התוכנית של שאפל
ב-2003 החל מוני לעבוד בתוכנית של דייב שאפל ככותב ושחקן. בין פינותיו בתוכנית היו "שאל בחור שחור", פינה בה מוני ענה בציניות לאנשים לבנים ששאלו אותו על השחורים בארצות הברית, ו"ניגרודמוס", פינה בה מוני שיחק מגיד עתידות שחור כפרפרזה על נוסטרדמוס.
טאבו (סוציולוגיה)
מקור הביטוי הוא במילה הפולינזית "טאפו" שמשמעותה "המסומן" או "הלא ניתן למגע".
כיום
כיום קיבל המושג "טאבו" משמעות משנית: טאבו פירושו עניין שקיימת הסכמה כללית שלא לעסוק בו. ככל הנראה, לא קיים טאבו אוניברסלי, עם זאת, קיימים כמה נושאים שהם טאבו במרבית החברות. לעיתים הטאבו נשאר גם לאחר שפג תוקפה של הסיבה הראשונית להיווצרותו. מהסיבה הזאת, יש טיעונים כי אפשר לחשוף את ההיסטוריה של תרבויות שונות על פי נושאי הטאבו שלהם, בהיעדר אמצעים אחרים.
טאבו בתקשורת ההמונים
על אף האיסורים החוקיים המלווים בהימנעות או צנזורה עצמית מרובה, יוצרי התכנים (פרסומות, תוכניות, סרטים, סדרות, שירים וכו') נמצאים במשא ומתן מתמיד על מידת החופש אשר הם מבקשים לממש. מולם נאבקים ארגונים ומוסדות חברתיים, מדיניים ודתיים המבקשים למתן את השפה והעיסוק בנושאים רגישים העלולים להיחשב כ"טאבו" בתרבות הרלוונטית. על כן, הוגדרו נסיבות בהן יותר לשדר או לפרסם תכנים מן הסוג הנתפס כטאבו – בשעות ספציפיות, במקורות נבחרים ובאמצעים שאינם מאפשרים גישה ישירה לילדים או לציבור נבחר מסוים.
Clash of Clans
מהלך המשחק וההתקפה
קיימות ליגות של גביעים, אליהן מצטרף כל שחקן על פי כמות הגביעים שברשותו. כאשר שחקן נמצא בתוך ליגה, הוא יקבל בונוסים על ניצחונות בהתאם לרמת הליגה אליה משתייך.
אימון של חיילים, בניית מבנים, שדרוג מבנים, שדרוג חיילים וכל תהליך במשחק העובד על זמן, יכול להסתיים מידית באמצעות היהלומים. בנוסף, אם חסר לשחקן כמות מסוימת ממשאב מסוים הוא יכול לבזבז יהלומים על קניית המשאב. יהלומים מאפשרים גם תהליך ההאצה של מבנים (Boost), שמגדיל את המהירות של כריית זהב, ייצור לחשים, ייצור ושדרוג חיילים ולחשים נקנה באמצעות היהלומים. משאב זה הוא המשאב החשוב ביותר במשחק, וניתן להשיגו באמצעות איסוף ממכרה היהלומים שנמצא באי הבנאי (אל אי הבנאי אפשר להגיע רק מעל בית רמה 4), או באמצעות עצים ושיחים (Obstacles) המופיעים בכפרים כל 8 שעות ומחביאים בתוכם מספר קטן של יהלומים, וכן באמצעות הישגים (Achievements), שכאשר השחקן משיג אותם הוא מקבל מספר קבוע מראש של יהלומים. וגם בחנות המשחק אפשר לקנות יהלומים. Clash of Clans, יחד עם משחק נוסף ש-Supercell פיתחה, Hay Day, הרוויחו כ-2.4 מיליון דולר ביום בעבור רכישת יהלומים במחצית הראשונה של 2013.
חסידות שאץ
הדור השני
בן נוסף שכיהן כאדמו"ר היה רבי מרדכי יוסף משה מוסקוביץ' מסוליצא, חתנו של רבי נפתלי מרדיחוב (בנו של רבי יצחק רובין מברוד, גזע רופשיץ). כיהן ברבנות ובאדמו"רות בסוליצא ובבוטושאן. נפטר בי"א בסיוון תרפ"ט.
צאצאי רבי יואל משאץ-מונטריאול
רבי משה מאיר, אדמו"ר משאץ מונטריאול מפטירת אביו בשנת תש"מ, נפטר בב' באלול ה'תש"פ. רבי יעקב יצחק, אדמו"ר משאץ-ירושלים.
וולבי זנב-שוט
מבנה ומידות גוף
לוולבי זנב-שוט ראש משולש ואלכסוני בדומה לאייל, והוא בינוני בגודלו ביחס לגוף. האוזניים שלו גדולות ועגלגלות ומחודדות מעט בקצוות, ומלבד קווצות שיער בבסיס האוזן די קרחת בצד הפנימי. כתפיו של הוולבי ישרות ואילו פלג גופו האחורי קמור ועגלגל. השוקיים תחובות ובולטות היטב במותניים, והן נמתחות כמעט לגמרי רק בעת הניתור. האף הבינוני של הוולבי משולש ואלכסוני ומזכיר בצורתו לב, ועיניו גדולות ושחורות עם ריסים בולטים. הגפיים האחוריות של הוואלבי זנב-השוט חזקות, מוצקות ועבות, והן בעלות קרסול רחב שעליו הוולבי נשען בעת העמידה והאכילה. לכל אחת מהגפיים האחוריות יש 3 אצבעות המאפיינות את הקנגוריים: זרת עבה מצד אחד ומצד שני שתי אצבעות מאוחדות; במרכז יש אצבע אחת ארוכה ועבה שנושאת את מרבית הכובד של הוולבי. לכל אצבע יש טופר גדול ושחרחר ולאצבע המאוחדת יש שני טפרים קטנים הסמוכים מאוד אחד לשני. הגפיים הקדמיות והדקות של מין זה ארוכות מאוד ביחס לוולארו למשל, ולהם כפות ידיים קטנות בעלות 5 טפרים קצרים וחדים.